28/01/2021 | Administración LocalMunicipal
Padrón
Aprobación definitiva da modificación número 2 da Ordenanza municipal reguladora do prezo público pola prestación do servizo público da escola infantil

Faise público, de acordo ao establecido no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que a modificación número 2. da Ordenanza municipal reguladora do prezo público pola prestación do servizo público da escola infantil., aprobada inicialmente polo Pleno da Corporación Municipal na sesión realizada o 26 de novembro de 2020, quedou aprobada definitivamente ao non terse presentado ningunha reclamación durante o período de exposición ao público do expediente. O texto íntegro da modificación publícase como Anexo e lémbrase que non entrará en vigor ata que transcorra o prazo ao que se refire o artigo 65.2 da Lei 7/1985, do 2 de abril, reguladora das bases do réxime local. Contra este acordo, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente.3.1 Establécense as seguintes contías para o prezo público: -Custo Matrícula por curso escolar: 90,00 euros 3.2.- O prezo mensual pola atención educativa en xornada completa na escola infantil. Segundo a renda percápita mensual da unidade familiar: Os prezos actualizaranse cada curso escolar na mesma proporción que a variación interanual positiva experimentada polo índice xeral de prezos de consumo (IPC) para a Comunidade Autónoma de Galicia no mes de xaneiro anterior ao do curso escolar en que se pretenda que produza efectos, mediante resolución, que se publicará no Diario Oficial de Galicia, do órgano de dirección competente en materia de familia e infancia. a) Servizo de comedor. O prezo por este servizo fíxase en 74,05 € mensuais. Segundo a renda per cápita mensual da unidade familiar, sobre este prezo aplicaranse as reducións que se especifican. No caso de nenos/as que non utilicen habitualmente o servizo de comedor e que excepcionalmente e por motivos xustificados desexen utilizalo algún día solto, o prezo será de 4,23 € por día. O prezo de comedor por días soltos non estará suxeito a ningunha redución. b) Servizo de almorzo. O prezo por este servizo fíxase en 8,25 € mensuais. Segundo a renda per cápita mensual da unidade familiar, sobre este prezo aplicaranse as reducións que se especifican. No caso de nenos/as que non utilicen habitualmente o servizo de almorzo e que excepcionalmente e por motivos xustificados desexen utilizalo algún día solto, o prezo será de 1,03 € por día. O prezo de almorzo por días soltos non estará suxeito a ningunha redución. c) Servizo de merenda. O prezo por este servizo fíxase en 8,25 € mensuais./… modificación do apartado c) c) Gratuidade de atención educativa de 0-3 anos a partir do segundo/a fillo/a, sempre que o primeiro fillo/a non supere os 18 anos de idade. d) As familias acolledoras con medida de tutela ou garda, terán unha exención total da cota da atención educativa. Padrón, 22 de xaneiro do 2021 O Alcalde (documento asinado dixitalmente) Asdo. Antonio Fernández Angueira